**Y:N HYVINVOINTIALUEEN SOSIAALILAUTAKUNNALLE TAI YKSILÖHUOLTOJAOSTOLLE TAI Z:N HALLINTO-OIKEUDELLE**

**OIKAISUVAATIMUS/VALITUS**

**ASIA** Oikaisuvaatimus/valitus, joka koskee X:n vammaispalvelulain mukaista hakemusta esteettömän asumisen tuen saamiseksi.

**HAKIJA/VALITTAJA**
Nimi

Osoite

**VAATIMUS**
Vaaditaan, että Y:n hyvinvointialueen viranhaltijan/Y:n hyvinvointialueen sosiaalilautakunnan/yksilöhuoltojaoston päätös xx.xx.20xx n:o xxx kumotaan ja X:lle myönnetään korvaus xxxxx euroa asunnon muutostöiden kustannuksista jäljempänä ilmenevien perustelujen mukaisesti.

**PERUSTELUT**
[*Kerro ensin, millaisia X:n vamman tai sairauden aiheuttamat fyysiset, kognitiiviset, psyykkiset sosiaaliset tai aisteihin liittyvät toimintarajoitteet ovat, ja miten ne haittaavat henkilön jokapäiväistä elämää ja selviytymistä kotona. Viittaa tarvittavilta osilta lääkärin- ym. lausuntoihin.* *Selvitä valitukseen:*
*1) millä tavalla vammaisesta henkilöstä on kysymys,*
*2) millä tavoin vamma estää henkilön selviytymistä asumiseen liittyvistä toiminnoista, kuten päivittäisistä toimista, liikkumisesta tai muista toimista asunnossa ja sen lähiympäristössä ja*
*3) miten asunnon muutostöillä pystytään poistamaan näitä vamman aiheuttamia esteitä ja siten mahdollistamaan ihmisen asuminen omassa kodissaan*.]

Vammaispalvelulain soveltamisalaan kuuluvalla henkilöllä, eli henkilöllä, joka tarvitsee vamman tai sairauden aiheuttaman pitkäaikaisen fyysisen, kognitiivisen, psyykkisen, sosiaalisen tai aisteihin liittyvän toimintarajoitteen johdosta välttämättä apua tai tukea tavanomaisessa elämässä, on oikeus saada kohtuullinen tuki esteettömään asumiseen, jos hän tarvitsee sitä voidakseen asua vakituisessa asunnossaan, eivätkä muussa laissa tarkoitetut palvelut / tukitoimet ole hänen yksilöllisen palvelutarpeensa ja etunsa kannalta sopivia ja riittäviä vastaamaan tähän tarpeeseen (2 ja 22 §:t).

Vammaispalvelulain 22 §:n 2 momentin mukaan hyvinvointialueen on järjestettävä esteettömän asumisen tukea: 1) asunnon muutostöihin; 2) esteiden poistamiseen asunnon välittömästä lähiympäristöstä; 3) esteettömän asumisen mahdollistaviin välineisiin ja muihin teknisiin ratkaisuihin; 4) esteettömän asumisen suunnitteluun. Vammaispalvelulain esitöiden (HE 191/2022 vp, s. 208) mukaan esteettömän asumisen tukea, mukaan lukien asunnon muutostöitä, on tarkoitus myöntää vastaavaan tapaan kuin kumotun ns. vanhan vammaispalvelulain (380/1987) voimassa ollessa.

Vammaispalvelulain esitöiden (HE 191/2022 vp, s. 208) mukaan esteettömän asumisen tuki, kuten asunnon muutostyöt, myönnetään, jos vammainen henkilö ei ilman sitä selviydy vamman tai sairauden aiheuttaman pitkäaikaisen toimintarajoitteen johdosta asumiseen liittyvistä toiminnoista, kuten päivittäisistä toimista, liikkumisesta tai muista itsenäisistä toimista asunnossa ja sen lähiympäristössä. Esteettömän asumisen tuen järjestäminen ei edellytä, että henkilö sen turvin selviytyisi täysin itsenäisesti kotona, vaan henkilö voisi asua omassa kodissaan esimerkiksi henkilökohtaisen avun tai muun palvelun turvin. [*Kerro, miten X asunnon muutostöiden ja muun saamansa avun ja tuen turvin voi asua omassa kodissaan, mikäli muutostyöt myönnetään.*]

*[Jos hakijana on lapsi, kerro, miten asunnon muutostyöt mahdollistavat lapsen asumisen oman perheen kanssa.* Vammaispalvelulain esitöiden (HE 191/2022 vp, s. 208) mukaan esteettömän asumisen tukea on myönnettävä myös silloin, kun se mahdollistaa lapsen asumisen oman perheensä kanssa, vaikka esimerkiksi tehtävät muutostyöt eivät lisäisi lapsen mahdollisuuksia toimia itsenäisesti. Näin ollen X:lle tulee myöntää haetut muutostyöt, koska ne helpottavat hänen tarpeistaan huolehtimista kotona ja siten mahdollistavat sen, että X voi asua oman perheensä kanssa. YK:n vammaisyleissopimus (7.2 artikla), YK:n lapsen oikeuksien sopimus (3.1 artikla) ja sosiaalihuoltolaki (1301/2014, 5.1 §) edellyttävät, että kaikissa vammaisia lapsia koskevissa asioissa on otettava ensisijaisesti huomioon lapsen etu. Muutostöiden myöntäminen ja siten sen mahdollistaminen, että vammainen lapsi voi asua oman perheensä kanssa, on asiassa myös lapsen edun mukainen ratkaisu.*]*

Vammaisella henkilöllä on vammaispalvelulain 22 §:n 1 momentin perusteella oikeus saada kohtuullinen tuki esteettömään asumiseen. Kustannusten kohtuullisuutta arvioitaessa tulee vammaispalvelulain esitöiden (HE 191/2022 vp, s. 208) mukaan ottaa huomioon, mikä on kulloinkin vammaisen henkilön yksilöllisiin tarpeisiin nähden sopiva ja toteuttamiskelpoinen ratkaisu. Muutostöiden tarvetta tulee vammaispalvelulain soveltamisalapykälä (1 §) huomioon ottaen tarkastella nimenomaan vammaisen henkilön omasta näkökulmasta ja yksilöllisestä tarpeesta käsin. *[Kerro, miksi juuri haettu muutostyö on X:n yksilöllisiin tarpeisiin nähden sopiva ratkaisu]*.

Vammaispalvelulaissa säädettyjä palvelu- ja tukimuotoja tulee pyrkiä järjestämään siten, että vammaispalvelulain tarkoitus toteutuu. Vammaispalvelulain tarkoituksena on: 1) toteuttaa vammaisen henkilön yhdenvertaisuutta, osallisuutta ja osallistumista yhteiskunnassa sekä ehkäistä ja poistaa niiden toteutumisen esteitä; 2) tukea vammaisen henkilön itsenäistä elämää ja itsemääräämisoikeuden toteutumista; 3) turvata vammaisen henkilön yksilöllisen tarpeen ja edun mukaiset, riittävät ja laadultaan hyvät palvelut (1 §). [*Kerro, miten haettu muutostyö muun muassa toteuttaisi X:n itsenäistä elämää tai muita tarkoitussäännöksessä mainittuja oikeuksia tämän jokapäiväisessä elämässä kotonaan.*]Näin ollen muutostöiden myöntäminen toteuttaisi X:n kohdalla myös vammaispalvelulain tarkoitusta.

X:n tarve esteettömän asumisen tuelle asunnon muutostöiden muodossa johtuu hänen vammastaan, ja hän täyttää vammaispalvelulain mukaiset esteettömän asumisen tuen myöntämiskriteerit. X:llä ei ole oikeutta vastaavaan tukitoimeen muun lain nojalla, eivätkä muussa laissa tarkoitetut palvelut ole siten hänen yksilöllisen palvelutarpeensa ja etunsa kannalta sopivia ja riittäviä vastaamaan esteettömän asumisen tuen tarpeeseen (2 ja 22 §:t). Näin ollen asunnon muutostyöt tulee myöntää X:lle vammaispalvelulain perusteella.

Suomea lain tasoisena sitovan YK:n vammaisyleissopimuksen 19 a artiklan vammaisilla henkilöillä on yhdenvertaisesti muiden kanssa mahdollisuus valita asuinpaikkansa sekä se, missä ja kenen kanssa he asuvat, eivätkä he ole velvoitettuja käyttämään tiettyä asuinjärjestelyä. Kun muutostyöt mahdollistaisivat X:n asumisen tämän vakituisessa asunnossa ja kun toisaalta muutostöitä vaille jääminen tarkoittaisi, ettei X voisi asua kodissaan, muutostöiden myöntäminen toteuttaisi YK:n vammaissopimuksen mukaista vammaisen henkilön oikeutta valita asuinpaikkansa.

Kaikkeen edellä esitettyyn viitaten sosiaalilautakunnan valituksen kohteena oleva päätös on kumottava ja asunnon muutostyökustannukset korvattava oheisen hakemuksen mukaisesti.

Y:n kaupungissa xxxxkuun päivänä 20xx

nimi

**LIITTEET**

**Liite 1** Oikaisuvaatimuksen/valituksen kohteena oleva sosiaalityöntekijä Z:n/X:n sosiaalilautakunnan tai yksilöjaoston **x.x**.20**xx** tekemä päätös nro **x**

**Liite 2** *[Oikaisuvaatimusta/valitusta tukevat lausunnot esim. lääkäriltä, terapeuteilta jne.]*

**Liite 3**

**Liite 4…**